แบงก์โน้ตส์
ประชุมคณะรัฐมนตรี (ครม.) ยิ่งลักษณ์ ชินวัตร มีมติเงียบๆ ไม่กระโตกกระตาก
14 ต.ค. 2554

ตีปี๊บโหน่ย
ที่ประชุมคณะรัฐมนตรี (ครม.) ยิ่งลักษณ์ ชินวัตร มีมติเงียบๆ ไม่กระโตกกระตาก 




เปิดให้การบริจาคเงินหรือทรัพย์สินระหว่างวันที่ 1 ก.ย.-31 ธ.ค. 2554 เพื่อช่วยเหลือผู้ประสบภัยน้ำท่วม สามารถนำมาหักเป็นค่าใช้จ่ายในการคำนวณภาษีได้ 1.5 เท่าของจำนวนเงิน หรือมูลค่าทรัพย์สินที่บริจาค
ผู้บริจาคหากเป็นบุคคลธรรมดา การที่จะนำยอดบริจาคไปหักภาษีได้จะต้องเป็น “เงิน” เท่านั้น
และเมื่อรวมกับเงินบริจาคอื่นแล้ว ต้องไม่เกิน 10% ของเงินได้พึงประเมิน หลังจากหักค่าใช้จ่ายและหักค่าลดหย่อน
ส่วนนิติบุคคล บริษัท โดยห้างร้าน บริจาคได้ทั้ง “เงินและทรัพย์สิน”
แต่ทั้งนี้ เมื่อรวมกับรายจ่ายเพื่อการกุศลสาธารณะ หรือเพื่อการสาธารณประโยชน์แล้ว ต้องไม่เกิน 2% ของกำไรสุทธิ
เงียบจนอาเฮีย บุญทรง เตริยาภิรมย์ รมช.คลัง ต้องหามาตรการมาตีปี๊บ ให้ประชาชนในทุกภาคส่วน รวมทั้งบริษัทห้างหุ้นส่วนนิติบุคคล ได้ร่วมกันบริจาคเงินหรือสิ่งของ เพื่อช่วยเหลือผู้ประสบอุทกภัย ผ่านส่วนราชการ กองทุนของส่วนราชการ มูลนิธิสมาคม รวมทั้งการบริจาคผ่านตัวแทนต่างๆ ได้โม้ด